Ilfov, în carantină. Autoritățile le permit oamenilor să vină la muncă în capitală, dar nu și elevilor la școală: "Nu sunt prevăzute excepții".
Judeţul Ilfov este pe cale să intre în carantină. Sunt mulţi elevi din localităţile în carantină care învaţă în Bucureşti. Elevii din oraşele în carantină nu au excepţie pentru deplasare. S. Cîmpeanu: "Mi se pare ciudat să poţi ieşi la cumpăraturi dar nu la școală".
Nu mai este mult până când judeţul Ilfov va intra în carantină. Cea mai importantă întrebare este ce vor face elevii care învaţă în Bucureşti?! Autoritățile au mai făcut o românească – le permit oamenilor din Ilfov să vină la muncă în capitală, dar nu și elevilor la școală! Prefectul dă vina pe vidul legislativ, ministrul educației spune că nu ține de el.Daniel Zamfir, prefectul judeţului Ilfov: "Nu este prevăzută ca excepție posibilitate de a duce elevii la școala din aceste zone carantinate. Nu sunt prevăzute excepții cu privire la transportul copiilor către București."Sorin Cîmpeanu, ministrul Educaţiei: "Răspunsul ţine mai degrabă de alţi factori de competenţă. Mie ca ministrul al educaţiei mi se pare nenatural să poţi ieşi la cumpăraturi dar să nu poţi merge la şcoală pentru a susţine simulările.".